stanford-oval/wikipedia huggingface dataset:
רוב גרונקובסקי
ביוגרפיה > פעילויות נוספות

גרונקובסקי הוא מבעלי מניות המיעוט בקבוצת ההוקי קרח וגאס גולדן נייטס, המשחקת בליגת ה-NHL.
לאחר פרישתו הראשונה ממשחק הפוטבול, הצטרף לצוות הפרשנים של פוקס ספורטס.
במרץ 2020 הצטרף כמתאבק מקצועני ל-WWE וזכה באליפות 24/7 של ה-WWE.
בשנת 2025 דיבב בסרט הקומדיה וההרפתקאות "שלב החשמל" (אנ') שהופק עבור נטפליקס, ואת הסרט ביימו האחים רוסו על פי תסריט מאת כריסטופר מרקוס וסטיבן מק'פילי והוא מבוסס על הרומן באותו שם מאת סיימון סטאלנהאג.
סטטיסטיקה נבחרת

בעונה הסדירה:
| עונה | קבוצה | משחקים | תפיסות | יארדים בתפיסה | טאצ'דאונים בתפיסה   |
| --- | --- | --- | --- | --- | --- |
| 2010 | ניו אינגלנד פטריוטס | 16 | 42 | 546 | 10 |
| 2011 | ניו אינגלנד פטריוטס | 16 | 90 | 1,327 | 17 |
| 2012 | ניו אינגלנד פטריוטס | 11 | 55 | 790 | 11 |
| 2013 | ניו אינגלנד פטריוטס | 7 | 39 | 592 | 4 |
| 2014 | ניו אינגלנד פטריוטס | 15 | 82 | 1,124 | 12 |
| 2015 | ניו אינגלנד פטריוטס | 15 | 72 | 1,176 | 11 |
| 2016 | ניו אינגלנד פטריוטס | 8 | 25 | 540 | 3 |
| 2017 | ניו אינגלנד פטריוטס | 14 | 69 | 1,084 | 8 |
| 2018 | ניו אינגלנד פטריוטס | 13 | 47 | 682 | 3 |
| 2020 | טמפה ביי באקנירס | 16 | 45 | 623 | 6 |
| 2021 | טמפה ביי באקנירס | 12 | 55 | 802 | 6 |
| קריירה |  | 143 | 621 | 9,286 | 92 |
בנוסף לגרונקובסקי טאצ'דאון שהושג בריצה בעונת 2011.
בפלייאוף:
| עונה | קבוצה | משחקים | תפיסות | יארדים בתפיסה | טאצ'דאונים בתפיסה   |
| --- | --- | --- | --- | --- | --- |
| 2010 | ניו אינגלנד פטריוטס | 1 | 4 | 65 | 0 |
| 2011 | ניו אינגלנד פטריוטס | 3 | 17 | 258 | 3 |
| 2012 | ניו אינגלנד פטריוטס | 1 | 0 | 0 | 0 |
| 2014 | ניו אינגלנד פטריוטס | 3 | 16 | 204 | 3 |
| 2015 | ניו אינגלנד פטריוטס | 2 | 15 | 227 | 3 |
| 2017 | ניו אינגלנד פטריוטס | 3 | 16 | 218 | 3 |
| 2018 | ניו אינגלנד פטריוטס | 3 | 13 | 201 | 0 |
| 2020 | טמפה ביי באקנירס | 4 | 8 | 120 | 2 |
| 2021 | טמפה ביי באקנירס | 2 | 9 | 116 | 1 |
| קריירה |  | 22 | 98 | 1,389 | 15 |
הערות שוליים

↑  Restructured Rob Gronkowski deal could make TE highest paid in NFL, אתר ESPN, ‏24 במאי 2017
↑  Tapp, Tom (June 21, 2022). Rob Gronkowski Retires: Four-Time Super Bowl Champion Says, “I Gave It Everything I Had”. Deadline Hollywood, retrieved June 21, 2022
↑  REPORT: GRONKOWSKI, RECCHI MINORITY OWNERS OF VEGAS NHL TEAM, ‏csnne.com, ‏23 בנובמבר 2016
| --- | --- |
בקרת זהויות :  ISNI: 0000 0004 1730 8677  LCCN: n2013043399  MusicBrainz: 3b4a21a0-7b94-41d6-bdf5-97165eead7cd  VIAF: 305128643   WorldCat (עם VIAF): 305128643
קלמן אליעזר פרנקל

| --- | --- |
אין תמונה חופשית
 לידה:  1895 ט"ו אלול, ה'תרנ"ה שדליץ, פולין 
 פטירה:  1982 (בגיל 87 בערך) 
 תאריך עלייה:  ה'תרפ"ד
 מקום פעילות:  פולין, ישראל
 תקופת הפעילות:  ?–1982 
 השתייכות:  המזרחי, הפועל המזרחי
 תחומי עיסוק:  ציונות, רב, סופר
 חיבוריו:  אנציקלופדיה לבר מצווה, הכרם (כתב עת), שמועות ראיה, עולת החודש, באהלי צדיקים, ספרא חדתא, לחגים וזמנים
 בת זוג:  ברכה אסתר ליכטנשטין
 אב:  אברהם אבא
 אם:  נחמה
 
הרב קלמן אליעזר פרנקל היה עסקן ציבורי מפעילי המזרחי והפועל המזרחי, פובליציסט מחבר ספרים ומו"ל.
תולדותיו

נולד בשדליץ שבפולין בט"ו אלול, ה'תרנ"ה לאביו אברהם אבא מתלמידי בעל "האבני נזר" (צאצא של רבי אבא חריף מקאליש, נכדם של המגן אברהם והמאור ושמש, והיה גם צאצא לרבי יחיאל מיכל מנמירוב), ולאימו נחמה (ביתו של רבי ישראל סיני זיידנצייג). למד בתלמוד תורה ובישיבה ובשנת ה'תרע"ח נשא את אשתו ברכה אסתר ליכנטשטיין.
היה חבר הוועד הארצי של המזרחי בפולין, ייסד את תנועת צעירי המזרחי וניהל את מרכז המפלגה בין השנים ה'תר"פ-ה'תרפ"ד וסגן יו"ר ועד הקהילה בראדזין.
בחורף ה'תרפ"ד עלה לארץ וניהל מהארץ את מחלקת העלייה והעבודה במרכז בירושלים. אחר כך עבר לתנועת הפועל המזרחי ובהמשך שימש כחבר המועצה הדתית של תל אביב-יפו.
בארץ היה מתלמידיו הקרובים של הראי"ה קוק והיה המעלה על הכתב את דרשות הרב הנאמרות בשבת בשעת רעוא דרעוין, אותם לאחר מכן ערך והדפיס בספר שמועות ראי"ה. במסגרת פעולתו בכתיבה תורנית ופובלציסיטית היה עורכו של כתב העת "הכרם".
צאצאיו

בנו, מנחם.
בתו, נחמה - חתנו משה דוד ישקונר.
בתו, דינה - חתנו יהושע משה ונגוש.
חיבוריו

המזרחי - מהותו וחוקתו ה'תרפ"ו
אל הקונגרס ה'תרפ"ז
אנציקלופדיה לבר מצווה
שמועות ראי"ה מאמריו של הראי"ה קוק, ה'תרצ"ט
עולת החודש
באהלי צדיקים
ספרא חדתא
לחגים וזמנים
הכרם (כתב עת)
תשובות הלכתיות ממנו נדפסו בספר "שם עולם" ומאמרים שכתב נדפסו במאספים: שערי תורה, אהל יצחק, תל תלפיות, המאסף (שי"ל בירושלים), הפוסק (שי"ל בתל אביב), ובעיתונים דאר היום, התור, הצופה, היסוד הבוקר ונתיבה.
הערות שוליים

↑  דוד תדהר, קלמן אליעזר פרנקל, באנציקלופדיה לחלוצי הישוב ובוניו.
| --- | --- |
בקרת זהויות :  NLI: 987007311431105171  LCCN: no95043572  VIAF: 265958939   WorldCat (עם VIAF): 265958939
(Don't Fear)

| --- | --- |

 סינגל בביצוע בלו אויסטר קאלט
 מתוך האלבום Agents of Fortune
 יצא לאור:  1976
 תאריך הקלטה:  1975
 סוגה:  הארד רוק, רוק פסיכדלי, רוק קל
 שפה:  אנגלית
 בי-סייד:  "Tattoo Vampire"
 אורך:  5:08 דק' 3:45 דק' (גרסת הסינגל הערוכה)
 חברת תקליטים:  קולומביה רקורדס
 כתיבה:  דונלד רוזר
 הפקה:  דייוויד לוקאס, מורי קרוגמן וסנדי פרלמן
"(Don't Fear) The Reaper" הוא שיר של להקת הרוק האמריקאית בלו אויסטר קאלט מתוך אלבומם "Agents of Fortune" אשר פורסם בשנת 1976. השיר, אשר נכתב ומושר על ידי הגיטריסט הראשי של הלהקה דונלד רוזר, עוסק בתמותה, בכך שאין טעם לפחד מהמוות אשר בלתי נמנע לכולם, ובכך שאהבה אמיתית היא נצחית וממשיכה גם אחרי המוות.
השיר, אשר פורסם במקור כסינגל בגרסה ערוכה (ממנו השומט חלק מהפתיח שנכלל בגרסה המקורית), הוא השיר של הלהקה שזכה להצלחה הגדולה ביותר במצעדים והגיע למקום ה-7 במצעד של המגזין קאש בוקס ולמקום ה-12 במצעד הבילבורד הוט 100 בסוף שנת 1976. בדצמבר 2003 השיר נכלל במקום ה-405 ברשימת 500 השירים הגדולים בכל הזמנים של רולינג סטון.
הלחנה והקלטה

השיר נכתב והושר על ידי הגיטריסט הראשי של הלהקה באק דהרמה והופק על ידי דייוויד לוקאס, מורי קרוגמן וסנדי פרלמן. ריף הגיטרה הייחודי של השיר בנוי על המהלך ההרמוני "I-bVII-bVI" בסולם A מינורי. הריף הוקלט עם גיטרת ה-Gibson ES-175 של קרוגמן ומגבר גיטרה מסוג Music Man 410. קטעי סולו הגיטרה וקטעי הנגינה של גיטרת הקצב הוקלטו בטייק אחד, ובהמשך נעשה שימוש בטייפ בעל ארבע רצועות על מנת להעצים את הצליל של קטעי הנגינה בגיטרה. מהנדסת הסאונד שלי יאקוס שילבה בהמשך את ההקלטה של השירה וההקלטה של ניגון הגיטרות ברצועת מאסטר.
הלהקה עשתה גם שימוש בשיר בכלי ההקשה קאמפאנה. לטענת הבסיסט ג'ו בושאר המפיק דייוויד לוקאס ביקש מאחיו, המתופף אלברט בושאר, לנגן בקאמפאנה. עם זאת, לטענת המפיק דייוויד לוקאס הוא היה זה שניגן בקאמפאנה בשיר, בעוד חבר הלהקה אריק בלום טוען שהוא היה זה שניגן בקאמפאנה בשיר.
קבלה

השיר נכלל במצעד הבילבורד הוט 100 במשך 20 שבועות, ובשיא הגיע למקום ה-12 במצעד. זהו השיר של הלהקה שזכה להצלחה הגדולה ביותר במצעדים והוא סייע לאלבום Agents of Fortune להגיע למקום ה-29 במצעד ה-בילבורד 200. הגרסה הערוכה של השיר שוחחרה כסינגל בבריטניה ביולי 1976 ולא זכתה להצלחה במצעד הבריטי. עם זאת, גרסת האלבום הלא ערוכה של השיר פורסם בבריטניה במאי 1978, והיא הגיעה בעקבות כן למקום ה-16 במצעד הסינגלים הבריטי.
משתתפים > בלו אויסטר קאלט

אריק בלום - גיטרה, קולות רקע
דונלד רוזר - גיטרה, שירה
אלן לנייר - קלידים, גיטרה
ג'ו בושאר – גיטרת בס
אלברט בושאר – תופים, כלי הקשה, קאמפאנה
משתתפים > מוזיקאים נוספים

מייקל ורנדי ברקר – קרניים (תרומתם נכללת רק בגרסה המורחבת של השיר מהאלבום אשר הוסרה בגרסת הסינגל הערוך).
דייוויד לוקאס – קולות רקע, קלידים, כלי הקשה
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אירלנד | מצעד הסינגלים האירי | 17 |  |
|  ארצות הברית | בילבורד הוט 100 | 12 |  |
|  ארצות הברית | מצעד שירי הרוק החמים | 11 |  |
|  הממלכה המאוחדת | מצעד הסינגלים הבריטי | 16 |  |
|  קנדה | מצעד הסינגלים של RPM | 7 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 6× פלטינה | 12,000,000 |
סיכום
| בכל העולם | — | 12,000,000 |
גרסאות כיסוי

הלהקה הניו זילנדית The Mutton Birds ביצעה גרסת כיסוי של השיר עבור פסקול סרטו של פיטר ג'קסון "המפחידנים". בשנת 1997 גרסת כיסוי זו הגיעה למקום ה-48 במצעד הסינגלים האוסטרלי של ARIA.
צמד הזמרים היווני Keep Shelly in Athens ביצע בשנת 2019 גרסת כיסוי לשיר שנכללה בפסקול הסרט Unhinged ושולבה בכתוביות הסיום של הסרט.
מורשת

בשנת 1976 מגזין הרולינג סטון קבע שהשיר הוא שיר השנה ובשנת 2004 המגזין כלל את השיר במקום ה-397 ברשימת 500 השירים הגדולים בכל הזמנים. בגרסה של המחודשת של הרשימה השיר נכלל במקום ה-405 ברשימה. בשנת 1997 מגזין מוג'ו כלל את השיר במקום ה-80 ברשימת הסינגלים הטובים ביותר בכל הזמנים. בשנת 2003 כתב העת Q דירג את השיר במקום ה-404 ברשימת "1001 השירים הטובים ביותר בכל הזמנים".
בשנת 2009 השיר נכלל גם ברשימת "1000 השירים שכולם חייבים לשמוע" של עיתון הגרדיאן.
בתרבות הפופולרית

השיר הונצח במערכון הקומי "More Cowbell" ("עוד קאמפאנה") של תוכנית המערכונים האמריקנית הפופולרית סאטרדיי נייט לייב אשר שודר במקור באפריל 2000. המערכון בן שש הדקות הוא פארודיה מוקומנטרית המציגה כביכול צילומים מקוריים מהקלטת השיר. ויל פרל, שכתב את המערכון, מגלם את ג'ין פרנקל, נגן הקאמפנה הבדיוני הנוקש בכלי השולי בהתלהבות, למורת רוחם של המנגנים בכלים העיקריים. המפיק הבדיוני ברוס דיקינסון קוטע את ההקלטה בכל פעם ומצווה על פרנקל לנקוש במשנה תוקף, משום ש"קודח אנוכי, והצרי היחיד הוא עוד קאמפאנה!"
סטיבן קינג ציין בעבר שהשיר שימש כהשראה לרומן שלו "העמדה", והוא מצטט את מילות השיר בתחילת הרומן. השיר נכלל גם כשיר הנושא בפתיחת המיני-סדרה משנת 1994 אשר הייתה מבוססת על הרומן. נעשה גם שימוש בשיר בכתוביות הסיום של הפרק החמישי בעיבוד המחודש למיני-סדרה ששודר במקום בשנים 2020–2021.
בסרט "ליל המסכות" משנת 1978 השיר מתנגן במכונית כאשר הדמויות של ג'יימי לי קרטיס ננסי קייס, לורי סטרוד ואנני ברקט עוקבות אחר הרוצח הסדרתי מייקל מאיירס. בשנת 2022 נעשה שוב שימוש בשיר בסרט ההמשך "האלווין: הסוף" בסצנה האחרונה ובכתוביות הסיום.
בסרט האימה "X" משנת 2022 השיר מתנגן ברדיו במכונית של הגיבורים בנקודת השיא של הסרט.
השיר נכלל גם במשחק הווידאו הפופולרי Rock Band.(אנ')‏
בפרק "The Parent Rap" בעונה ה-13 של סדרת הטלוויזיה משפחת סימפסון מוזכר השיר אשר גם מתנגן בכתוביות הסיום של הפרק.
בסדרה של נטפליקס 1899 משנת 2022 נכלל השיר בסיום של הפרק הרביעי.
בסדרה של נטפליקס משנת 2013 כתום זה השחור החדש נכלל השיר בסיום פרק 26.
במשחק הווידאו Cyberpunk 2077 שם השיר משמש כשמה של משימת הסיום ה"סודית" של המשחק.
חטיבה 188 במלחמת חרבות ברזל

| --- | --- |
תג היחידה של חטיבה 188
תג היחידה של חטיבה 188
 סוג היחידה:  חטיבת שריון סדירה
 שייכות חיילית:   חיל השריון   חיל ההנדסה הקרבית
 מדינת מוצא:  ישראל ישראל
 מפקדים:    אלוף-משנה אור וולוז'ינסקי
 יחידת האם:   עוצבת געש
 יחידות משנה:   גדוד 53   גדוד 74   גדוד 71   גדוד 605
 עימות:  מלחמת חרבות ברזל
 גזרת פעילות:  רצועת עזה
 קרבות:  טבח שבעה באוקטובר  הלחימה ברצועת עזה במלחמת חרבות ברזל
 לחם נגד:   גדודי עז א-דין אל-קסאם   פלוגות אל-קודס  חזבאללה הכוחות החמושים של חזבאללה
 אמל"ח עיקרי:  טנק מרכבה סימן 4מ 400  נמ"ר הנדסי
 אבדות:  13 לוחמים נהרגו בקרבות
במלחמת חרבות ברזל לחמה חטיבה 188 במספר רב של קרבות, ובכל זירות הלחימה המרובות. בטבח שבעה באוקטובר, ביום הראשון של המלחמה, סייעה החטיבה רבות בהדיפת חמאס. בשלב השני של הלחימה, בתמרון הקרקעי בעומק שטח רצועת עזה, השתתפו כוחות החטיבה בקרבות רבים, בהם קרב עזה, כיבוש מסדרון נצרים, קרב שג'אעייה, והקרב במחנות המרכז. באמצע ינואר 2024 הועברה החטיבה, יחד עם שאר כוחות אוגדה 36, לזירה הצפונית, לניהול קרבות ההתשה עם חזבאללה ולצורך הגנה על יישובי הצפון. עם פרוץ מבצע חיצי הצפון ותחילת התמרון הקרקעי בלבנון, כבשה החטיבה את הכפר יארון, ומאוחר יותר נכנסה עם אוגדה 36 לקרבות נוספים. בתום התמרון בלבנון, התפצלו כוחות החטיבה לכל זירות המלחמה, בלבנון, בסוריה במסגרת מבצע חץ הבשן, בעזה במסגרת קרב ג'באליה השלישי, וביהודה ושומרון במסגרת מבצע חומת ברזל.
רקע

בבוקר 7 באוקטובר 2023, יום שבת, שמחת תורה, כ"ב בתשרי ה'תשפ"ד, פתחו ארגוני הטרור חמאס והג'יהאד האסלאמי הפלסטיני בטבח שבעה באוקטובר. בחסות שיגור כ-4,300 רקטות, חדרו כ-6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,163 בני אדם, מתוכם טבחו ב-779 אזרחים, וחטפו לרצועת עזה כ-251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ-1,609 מחבלים בשטח ישראל, ובצד הישראלי נהרגו 329 חיילים, 58 שוטרים ו-10 אנשי שירות הביטחון הכללי.
בעקבות טבח שבעה באוקטובר הכריזה ישראל על יציאה למלחמת חרבות ברזל לשם מיטוט שלטון החמאס ברצועת עזה וחיסול כל המחבלים השוהים שם.
הקרבות ביום טבח שבעה באוקטובר

החל מיום שבת בבוקר לוחמי חיל השריון בגזרה הדרומית נלחמו בארגון הטרור חמאס ולקחו חלק בהדיפת עשרות מחבלים אשר פלשו ליישובים ממספר פרצות שונות.
גדוד 53 הוביל את הלחימה מול ארגון הטרור חמאס ב-7 באוקטובר. הגדוד נלחם בקרבות הקשים בעוטף עזה. הכוחות יצאו מבסיס צאלים למתקפת הנגד להדיפת המחבלים, בכניסה לקיבוץ נחל עוז, ראה טנק של גדוד 53 חמישה טנדרים ואופנועים ועליהם מחבלי נוח'בה, ופגעה בהם עם פגזים ואש מקלעים, ולקיבוץ בארי שם פעל גם כן גדוד 53 והגיע טנק בודד.
התמרון הקרקעי ברצועת עזה > הקרבות במערב ודרום העיר עזה

בעם תחילת התמרון הקרקעי, החטיבה נכנסה לרצועה במסגרת פעילות אוגדה 36 לכיתור העיר עזה.
ב-2 בנובמבר פעל גדוד 53 של חטיבה 188 במרחב צפון רצועת עזה במהלך הלחימה נהרג סגן-אלוף סלמאן חבקה, מפקד גדוד 53 ושני לוחמים מהגדוד נפצעו באורח קשה.
ב-11 בנובמבר בתום כשבוע וחצי של קרבות השלימו כוחות חטיבה 188 יחד עם חטיבת גולני וגדוד 890 של הצנחנים את הכרעתו של גדוד סברא של חמאס - אחד מארבעת הגדודים החזקים של חמאס בעזה אשר מחזיק את שכונות מערב ודרום העיר עזה. במהלך ההשתלטות הושמדו משגרי נ"ט ורקטות, כלי נשק מסוגים שונים, רובי צלפים ומטעני חבלה וחלק מתשתיות התת-קרקע.
כוחות צוות הקרב החטיבתי נכנסו לכבוש את השכונה מכיוון החוף יחד עם דחפורי D9 משוריינים שפילסו מכשולים, טנקי החטיבה הובילו לפני לוחמי גדוד 890 של חטיבת הצנחנים שצעדו על החול ומסוקי AH-64 אפאצ'י חיפו באש אווירית וירו לעבר מטרות בהכוונת כוחות החטיבה.
ב-13 בנובמבר במהלך פעילות של צוות קרב חטיבתי 188, בוצע ירי RPG-7 לעבר כוח צה"ל מהכניסה לבית החולים אל-קודס שבשכונת תל אל-הווא. הירי התבצע על ידי חוליית מחבלים שנטמעה בקבוצת אזרחים בכניסה לבית החולים. כוחות צק"ח 188 הצליחו לעשות הבחנה בין אזרחים ומחבלים. הכוח ביצע ירי אל עבר המחבלים. במהלך חילופי אש נצפו אזרחים נוטשים את מבנה בית החולים, במקביל המחבלים החלו בירי נ"ט לעבר כוחות צה"ל. צוות הקרב החטיבתי השיבו באש חיה וירי פגזים אל עבר מקורות הירי. באירוע נהרגו 21 מחבלים ללא נפגעים לצה"ל.
ב-16 בנובמבר לוחמי צוות הקרב של חטיבה 188 יחד עם לוחמי שייטת 13, השיגו שליטה מבצעית על המעגן המרכזי של עזה בו שלט חמאס ושימש כבסיסו העיקרי של הקומנדו הימי של הארגון. בפשיטה הושמדו כעשרה פירי מנהרות, והושמדו ארבעה מבנים המהווים תשתיות טרור. לוחמי 188 חיסלו 10 מחבלים, טיהרו את כלל המבנים בשטח המעגן, והופלה אנדרטה שמאדירה את אירועי המרמרה.
ב-20 בנובמבר כוחות משולבים של אוגדה 36 בהובלת חטיבה 188 נלחמו בשכונת זייתון, חיסלו מחבלים רבים, החרימו חומר מודיעיני ואמל"ח ממפקדות חמאס, והשמידו פירי מנהרות ותשתיות טרור נוספות, חלקן היו בתוך מסגדים ובתי ספר.
התמרון הקרקעי ברצועת עזה > הקרבות בשג'אעייה

ב-5 בדצמבר כוחות החטיבה פשטו גם על מרחב שג'אעייה. הלוחמים חיסלו, איתרו משגרי רקטות ונ"ט, ופגעו בתשתיות התת-קרקעיות. במהלך הפעילות לאחר פגיעת טיל נ"ט בטנק של גדוד 53 בפאתי שג'אעייה, נהרגו הקצינים סרן יהל גזית, סגן מפקד פלוגה בגדוד 53, וסרן איתן פיש, קצין שריון לוחם בגדוד וכן הלוחמים סמ"ר תובל צנעני וסמל יקיר ידידיה שינקולבסקי.
ב-7 בדצמבר המשיכו כוחות החטיבה, יחד עם חטיבות הצנחנים וגולני, בקרבות קשים, כאשר נרשמו בשכונה יותר מ-50 היתקלויות עם חוליות מחבלים, וקרוב ל-200 מחבלים חוסלו רבים מהם מאש טנקי חטיבה 188, צלפי גדוד 890 ולוחמי סיירת גולני. צוות הקרב החטיבתי יחד עם כוחות יחידת הלוט"ר פעל בשכונת שג'אעייה. הלוחמים ביצעו סריקות בשטח בית ספר ואיתרו פיר מנהרה אשר הוביל למסגד בשכונה. במהלך הקרבות נהרגו רס"ל (במיל') עומרי רוט ורס"ר (במיל') נפתלי יונה גורדון – מפקד טנק ולוחם שריון במילואים של גדוד 53 של חטיבה.
ב-10 בדצמבר כוחות צק"ח 188, פשטו על מפקדה צבאית של חמאס ואיתרו אמצעי לחימה רבים. בנוסף לראשונה חצו לוחמי חטיבת האש 282 את הגבול ופעלו ברצועת עזה, בשיתוף פעולה עם צוות הקרב החטיבתי של חטיבה 188 בשכונת שג׳עייה.
ב-15 בדצמבר כוחות צוות הקרב החטיבתי, בשיתוף פעולה עם כוחות שריון, הנדסה, חי"ר וחיל האוויר, השלימו את ההשתלטות על מפקדת גדוד שג'אעייה של חמאס, כמו כן, לוחמי גדוד האיסוף 414 ביצעו שימוש ראשון ברחפן מסוג "מעוז" וכך חשפו ותקפו חוליית מחבלים.
ב-21 בדצמבר צוות הקרב החטיבתי של חטיבה 188 פשט והשתלט על מפקדת גדוד שג'אעייה, ממנה יצאו חלק מן המחבלים שביצעו את הטבח ב-7 באוקטובר.
התמרון הקרקעי ברצועת עזה > סיום הלחימה העצימה

ב-15 בינואר הוחלט על יציאתה מהרצועה של אוגדה 36, הכוללת את חטיבה 188, לטובת תקופה של ריענון, אימון והגברת כשירות.
התמרון הקרקעי ברצועת עזה > קרבות מאוחרים יותר

ב-19 בינואר 2025, שעות לפני כניסתה לתוקף של עסקת החטופים השנייה, ניהל כוח מיוחד של צה"ל בהובלת צק"ח 188, מבצע לחילוץ גופתו של אורון שאול, יותר מעשור לאחר נפילתו במבצע צוק איתן.
זירה צפונית

ב-29 באוקטובר 2023, תפס גדוד 71 של החטיבה את גזרת לבנון. כתוצאה מהתהפכות טנק בזמן נסיעה על ציר בצפון הארץ נהרג רס"ל (במיל') ינון פליישמן. ב-5 בנובמבר הותר לפרסום כי רס"ר (במיל') נערן אשחר, מפקד טנק בגדוד 71, מת מפצעיו, שבוע לאחר שנפצע באורח אנוש בהתהפכות הטנק בצפון בארץ.
ב-22 בדצמבר במהלך פעילות מבצעית בצפון סמוך לשתולה של גדוד 71 של החטיבה, ביצע ארגון הטרור חזבאללה מתקפת פצצות מרגמה. כתוצאה מההתקפה נהרג לוחם הגדוד סמל עמית זיו. זיו נהרג כאשר במהלך התגוננות תוך כדי ריצה לטנק קיבל נפילה ישירה. ב-24 דצמבר הותר לפרסום כי לוחם גדוד 71 סמ"ר דניאל נחמני נפטר מפצעיו. נחמני נפצע קשות באותה תקרית נפילה פגיעה ישירה של פצמ"ר במוצב שתולה בה נהרג סמל עמית זיו יומיים קודם לכן.
ב-8 בפברואר לאחר שאוגדה 36 שהחטיבה חלק ממנה, סיימה את פרק הלחימה העצים ברצועת עזה, עלתה האוגדה להיערכות ללחימה בזירה צפונית. במהלכו חטיבה 188 החלה בסדרת אימונים אינטנסיביים לחיזוק הכשירות והמוכנות של לוחמי החטיבה. לוחמי החטיבה ניהלו לחימה במרחב שכונות צפופות ובנויות, בתנאי מזג אוויר חורפיים תוך אימון מיומנויות וטכניקות מרמת המחלקה ועד צוותי הקרב הגדודים.
זירה צפונית > התמרון הקרקעי בלבנון

ב-30 בספטמבר החל צה"ל בתמרון קרקעי בתוך שטח דרום לבנון. ב-2 באוקטובר 2024 הותר לפרסום כי אוגדה 36 שבתוכה חטיבה 188 הצטרפה ללחימה העצימה בדרום לבנון. כמו כן פורסם כי חטיבה 188 פעלה במרחב יארון ושטחים מיוערים סמוכים. מאוחר יותר פעלה החטיבה במרחבים נוספים בהתאם לפעילות האוגדה. באחת מהפשיטות חשפו לוחמי החטיבה עמדת שהייה תת-קרקעית של חזבאללה, שבה היו 8 מחסני אמל"ח ועמדת ירי לשטח הארץ.
ב-6 בנובמבר במהלך פעילות של גדוד ההנדסה של החטיבה 605 במרחב אביבים נהרג סמל אריאל סוסנוב לוחם הגדוד מפגיעת רקטה של חזבאללה, במהלך המטח הכבד של כ-50 רקטות שחזבאללה שיגר אחר הצהריים למרחב.
זירה צפונית > רמת הגולן

ב-18 ביולי נפטר מפצעיו לוחם בגדוד 53 רס"ל (במיל') אפרים בן עמרם, לאחר שנפצע באורח קשה בתאריך 30 ביוני כתוצאה מנפילת כטב"ם במרחב צפון רמת הגולן.
לאחר הפסקת האש בצפון

לאחר חתימת הסכם ישראל–לבנון 2024, שהביא לסיום את התמרון העצים בדרום לבנון, כוחות החטיבה התפצלו ושירתו בכל זירות הלחימה הפעילות. גדוד 53 נשאר בלבנון, במסגרת שהיית הכוחות לצורך אכיפת ההסכם עם לבנון. עם נפילת משטר אל-אסד בסוריה ופרוץ מבצע חץ הבשן, גדוד 74 הוקפץ לסוריה לצורך כיבוש אזור החיץ ופסגת החרמון. גדוד 71 הועבר לזירה העזתית, שם נלחם בצפון הרצועה במסגרת קרב ג'באליה השלישי. בפברואר 2025, כוח של החטיבה הועבר לזירת יהודה ושומרון, במסגרת מבצע חומת ברזל, והיה כוח השריון הראשון בזירה מזה 22 שנה.
אבדות

מיום טבח שבעה באוקטובר ותחילתה של מלחמת חרבות ברזל איבדה החטיבה כ-13 מלוחמיה (נכון ל-6 בנובמבר 2024).
| 0 | 1 | 2 | 3 | 4 | 5 |
| --- | --- | --- | --- | --- | --- |

| אבדות | גדוד 53 | גדוד 71 | גדוד 74 | גדוד 605 | סה"כ |
טבח שבעה באוקטובר: 0
| התמרון הקרקעי ברצועת עזה | 7 | 0 | 0 | 0 | 7 |
| זירה צפונית. והתמרון הקרקעי בלבנון | 1 | 4 | 0 | 1 | 6 |
חנן אייזנשטדט

חנן אייזנשטדט
חנן אייזנשטדט (מנצח) עם לאונרד ברנשטיין ליד הפסנתר ואורי שוהם בחליל, 1957
חנן אייזנשטדט (נולד בשם הנס אייזנשטדט ב-6 באפריל 1905 בעיר קאמן, גרמניה. נפטר ב--9 במרץ 1985 ברחובות, ישראל). היה נגן חלילית, פסנתרן ומנצח ישראלי.
מחלוצי לימוד החלילית בארץ ישראל המנדטורית והרוח החיה באירועי המוזיקה בכפר הנוער בן שמן במשך 40 שנה. היה מורם של רבים, ביניהם מורים חשובים לחליליות כמו שושנה חצור (1925-2010),
דמות מרכזית בהוראת החלילית בשנות ה-60 עד ה 90 בהוד השרון או אורי שוהם (חלילן) (1931-2021)
שהיה החלילן הראשי של התזמורת הפילהרמונית הישראלית מראשית שנות ה־60 עד לפרישתו ב-1997 לאחר 40 שנה.
חייו > ילדות ונעורים

הוריו היו מקס אייזנשטדט וזלמה אייזנשטדט (סימון). משפחה אמידה ובעלי חנות כלבו.
בעת שהיה נער צעיר, הוא נפצע בידו הימנית. לאחר שהתפתח נמק ביד הפצועה, היא נכרתה מעל המרפק.
ככל הנראה את הניתוח ביצעו רופאים יהודים שהיו שבויי מלחמה רוסיים בגרמניה.
חייו > משפחה

בתקופת לימודי המוזיקה בפרנקפורט הכיר את בת זוגו, אגנס אייזנשטדט (אופנהיים). בתם של לוי וגרטרוד אופנהיים.
נולדה ב-29 באוגוסט 1906 בקאסל, גרמניה. נפטרה ב-7 באוגוסט 1993 בתל אביב.
ילדים:
דוד אייזנשטט: 1935 - 2002.
וגדעון (גידי) עשת: 1937 –
חייו > לימודים וההיכרות עם אגנס

למרות היותו גידם, ולמורת רוחם של הוריו, בחר חנן ללמוד מוזיקה ולהתמחות בניצוח. לשם כך עבר במחצית השנייה של שנות ה-20 לפרנקפורט והתקבל ללמודים בקונסרבטוריון של ד"ר הוך תחום התמחותו היה ניצוח תזמורות ומקהלות וזאת בהדרכתו של הרמן פון שמיידל (גר').
אגנס, אשתו לעתיד, הגיעה לפני היכרותם לפרנקפורט מקאסל מיד עם סיום לימודיה בתיכון ונשלחה לביתו של הפילוסוף פרנץ רוזנצווייג, בן דודה מצד אמה, במטרה לטפל בבנו הקטן רפאל,
וזאת בזמן שאשתו סעדה את רוזנצווייג החולה, שהיה מרותק למיטתו, וקיבלה ביחד איתו את מבקריו הרבים. בתקופה זו הכירה גם את חנן אייזנשטדט (1926 לערך).
כנראה שבזכות "חיי החברה" שהתנהלו בבית פרנץ רוזנצווייג בפרנקפורט, הכיר בשנת 1932 ד"ר אליהו אוייגן מאיר, מראשי הקהילה היהודית בעיר בין חנן אייזנשטדט
לבין תלמה ילין (צ'לנית), בעת שזו ביקרה בפרנקפורט כדי למצוא מורים עבור הקונסבטוריון שייסדה בירושלים בארץ ישראל המנדטורית דאז.
תלמה ילין הזמינה את חנן ללמד בירושלים. בפרק הזמן האמור חנן עוד חלם על קריירה של מנצח בגרמניה ולכן דחה את ההצעה.
חייו > התחלת הקריירה

לאחר סיום לימודיו החל לעבוד באופן עצמאי. הוא הקים תזמורת קאמרית ומקהלה קטנה. הוא עבד עם סטודנטים מהאוניברסיטה על "אופרת הקבצנים" של ג'ון גיי ויוהאן כריסטוף פפוש.
לאחר מכן הוזמן עם תזמורתו על ידי "התיאטרון החדש" להשתתף כמנצח בהצגה "פר גינט" (מאת איבסן עם מוזיקה מאת אדוורד גריג).
הוא הוזמן על ידי המנצח הרמן פון שמיידל (שאתו שמר על קשרי ידידות חמים לאחר סיום הלימודים), להיות עוזרו בהפקה גדולה שהועלתה בפרנקפורט של "משיח (אורטוריה)" מאת גאורג פרידריך הנדל.
הוא ניצח על מקהלות פועלים מהסביבה, ניגן בבתי קפה, ולימד ילדים של מכרים חלילית ופסנתר.
בתקופה זו עלה הנאציזם לשלטון בגרמניה, ובעת החזרות על "פר גינט", יום לפני הופעת הבכורה, הוא הוזמן על ידי הנהלת התיאטרון על מנת לברר כמה יהודים מנגנים בתזמורת.
הוא אמר שאינו יודע. לכן ההנהלה דרשה ממנו להתפטר. הוא עדכן את חברי התזמורת בפרטי השיחה.
הנגנים הודיעו שאם חנן יפוטר הם יעזבו. בסופו של דבר ההצגה הועלתה כמתוכנן. אולם בעקבות אירוע זה, הוא שלח מברק לתלמה ילין כדי לברר האם ההזמנה לעבוד בירושלים עדיין רלוונטית.
תלמה ילין דאגה לכך ותוך זמן קצר הגיעה הזמנת עבודה וסרטיפיקטים להגירה. חנן ואגנס נישאו זמן קצר לפני העלייה לארץ, כדי לממש את הסרטיפיקט כנשואים.
ב 15 ביוני 1933 עלה עם אגנס לארץ ישראל. במסע לישראל הם הביאו איתם מזוודה מלאה בחליליות וצ'לו עבור תלמה ילין.
בהגיעם לירושלים התברר כי המשרה שאליה הוזמן חנן כבר הייתה מאוישת. בזכות קשרים חברתיים הם הופנו לכפר הנוער בן שמן.
חנן עבד בבן שמן מ 1933 עד 1973 במשך 40 שנה עד לפרישתו.
חייו > העבודה בארץ

חנן הגיע לכפר הנוער בן שמן והפך לאחראי על תחום המוזיקה במקום. ניצח על תזמורות, הרכבים קאמריים ומקהלות וערך והוביל אירועי שירה בציבור.
לימד חלילית, מנדולינה, אקורדיון ופסנתר.
ארגן והוביל שחריות מוזיקליות בימי שבת בחדר האוכל בכפר הנוער. הרכבים בהדרכתו הופיעו ב פסטיבל עין גב ובמקומות נוספים.
ב 1937 היה מיוזמי הקמת מפעל לייצור החליליות "זמיר" שהיה ברחוב הרצל בתל אביב.
בתקופה זו נפסק ייבוא החליליות מגרמניה ומפעל זה, בדומה למפעל "חלילית" (היום רשת חנויות כלי נגינה) של פואה גרינשפון שנוסד ב 1941 מילאו את החסר.
אירוע בהשתתפותו של חנן אייזנשטדט צולם לסרט בהשתתפות המנצח לאונרד ברנשטיין אשר ערך ביקור בארץ בשנת 1957. ברנשטיין הגיע לישראל לחנוך את היכל התרבות בת"א
והוזמן לפעילויות מוזיקליות שונות ברחבי הארץ.
סרט זה נמצא בארכיון שפילברג.
ב 1973-1974 ייסד תזמורת חובבים שלימים הפכה לתזמורת העיר רחובות.